Jarl Øverby

Jarl Henning Øverby (født 15. mai 1969) er en norsk forretningsmann og tidligere bandyspiller for Stabæk. Han er sju ganger norgesmester i bandy. Øverby har arbeidet i ca. tjue år i ulike IKT-selskaper og er utdannet siviløkonom ved BI fra 1994. Øverby er konsernsjef i NetNordic.

 Idrettskarriere 
Jarl Øverby har spilt 13 sesonger for Stabæk i bandy. Han var spillende trener i sesongene 95/96 og 96/97. Øverby har spilt 52 A-landskamper for Norge og spilte på laget som vant bronse i VM 1993. Han scoret ett mål i bronsefinalen i seieren 5-3 mot Finland. Øverby var også med på VM-lagene frem til og med 1999.

Jarl Øverby var konstituert som styreleder i Stabæk Fotball fra oktober 2011 til mars 2012. Perioden var kjennetegnet av stor turbulens på grunn av en mye omtalt overgangssak (Veigar Páll Gunnarsson fra Stabæk til Vålerenga), kostnadsnedskjæringer og flytting fra Telenor Arena.

 Meritter 
 VM-bronse, VM 1993, 4 bronsemedaljer i E-cup for Stabæk
 7 NM titler i tillegg til flere seriemesterskap
 13 sesonger for Stabæk Bandys eliteserielag

 Referanser 
Tidligere bandyspiller blir ny Stabæk-leder på www.dagbladet.no/2011/10/28/sport/fotball/stabek/tippeligaen/ Publisert 28. oktober 2011.Besøkt 28. november 2013.
Øverby gir seg som styreleder i Stabæk på www.dagbladet.no/2012/02/14/sport/fotball/stabek/tippeligaen/jarl_overby/ Publisert 14. februar 2012. Besøkt 28. november 2013.
Seks lokale i VM-troppen i bandy på dt.no/nyheter/ Publisert 13. januar 1999. Besøkt 28. november 2013.

 Eksterne lenker 
  Spillerprofil (trolig ufullstendig) på www.bandysidan.nu/ibdb/ Besøkt 28. november 2013.

Kategori:Norske næringslivsledere
Kategori:Norske bandyspillere